b'\n_START_ARTICLE_\nMedalja za znanstveno-raziskovalne dose\xc5\xbeke Fridolin Kav\xc4\x8di\xc4\x8d\n_START_PARAGRAPH_\nMedalja za znanstveno-raziskovalne dose\xc5\xbeke Fridolin Kav\xc4\x8di\xc4\x8d je odlikovanje (medalja), ki ga podeljuje ministrstvo za obrambo Republike Slovenije (oz. minister)\xc2\xa0\xc2\xbbpripadnikom Slovenske vojske, delavcem ministrstva in posameznikom za uspe\xc5\xa1no izvedene multidisciplinarne razvojne projekte, znanstveno-strokovne prispevke na podro\xc4\x8dju voja\xc5\xa1kih ve\xc5\xa1\xc4\x8din ali uspe\xc5\xa1no uvedbo novih vsebin in metod dela v organizacijo in delovanje Slovenske vojske\xc2\xab.  Medalja je poimenovana po Fridolinu Kau\xc4\x8di\xc4\x8du (oz. Kav\xc4\x8di\xc4\x8du), ki velja za prvega biografa slovenskih voja\xc5\xa1kih oseb (oz. \xc4\x8dastnikov); leta 1866 je v Ljubljanskem zvonu objavil \xc4\x8dlanke o 133 znanih slovenskih \xc4\x8dastnikih v Avstro-ogrskih oboro\xc5\xbeenih silah._NEWLINE_Sama medalja ima tri stopnje: zlata, srebrna in bronasta.\n_START_SECTION_\nOpis\n_START_PARAGRAPH_\nVse tri stopnje medalje so iste oblike, a izdelane iz razli\xc4\x8dnih kovin. Medalje je okrogle oblike, pri \xc4\x8demer je na sprednji strani\xc2\xa0\xc2\xbblik Fridolina Kav\xc4\x8di\xc4\x8da in zgoraj v pomanj\xc5\xa1ani obliki oznaka pripadnosti Slovenski vojski. Na zadnji strani so ob straneh lipovi listi, zgoraj napis ZNANOST IN VOJSKA, spodaj napis ZA MIR, na sredini pa so vgravirani ime in priimek prejemnika in datum podelitve priznanja\xc2\xab._NEWLINE_Obstaja tudi nadomestna oznaka, ki je v obliki rde\xc4\x8dega pravokotnika in\xc2\xa0\xc2\xbbima na sredini zeleno pokon\xc4\x8dno \xc4\x8drto, na kateri je pomanj\xc5\xa1ana medalja\xc2\xab.'